شەفەق نیوز/ وەزارەت دەرەوەی تورکیا، ئمڕوو چوارشەممە، ناڕەزایی وڵاتەگەی لەبان پوولە یادگاریەکان نشان دا ک هەرێم کوردستان وەبۆنی سەردانە مێژوویەگەی پاپای ڤاتیکان دەریان کرد.
وەزارەتەگە لە بەیاننامەیگ ئمڕوو وت: دیارە ک لەناونی ئەو پوولەیل یادگاریە ک پێشبینە هەرێم کوردستان وەبۆنی سەردان پاپا فرانسیس ئەرا عراق چابیان بکەێد، موهریگ هەس وێنەی نەخشەی بەشیگ لە پارێزگایل وڵاتەگەمان ها ناویان، پێشبینی لە حکومەت هەرێم کوردستان کەیمن شیکردنەوەی پێویست ئەرا راسەوکردن کوتپڕیگ لەی هەڵە وەزویتربن وەخت بخەێدە وەردەس.
